Diari Oficial de la Generalitat Valenciana


Sumari del DOGV 1153, del 02-10-1989 (1989/815230)

DECRET 140/1989, de 18 de setembre, del Consell de la Generalitat Valenciana, pel qual s'accepta la transferència de les unitats i serveis en matèria de protecció de menors de l'Excma. Diputació Provincial de València.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/09/18/140/dof/vci/html**

### Dades del document

Número de DOGV
:   1153

Data del DOGV
:   02-10-1989

Secció del DOGV
:   DISPOSICIONS GENERALS

Número del document
:   1989/815230


Data del document
:   18-09-1989

Organisme emissor
:   Conselleria de Treball i Seguretat Social

Tipus de document
:   Decret

Correcció d'errades

Decret 140/1989, de 18 de setembre, del Consell de la Generalitat Valenciana, pel qual s'accepta la transferència de les unitats i serveis en matèria de protecció de menors de l'Excma. Diputació Provincial de València.  
L?Estatut d?autonomia de la Comunitat Valenciana aprovat per la Llei Orgànica 5/1982, d?1 de juliol, confereix a la Generalitat Valenciana competència exclusiva en matèria, entre altres, d'assistència social, joventut, Institucions públiques de protecció i ajuda a menors i joves necessitats de protecció especial, amb facultat de creació de Centres per exercitar les funcions atribuïdes, tal i com es recull al seu article 31 fent ús de la previsió de l'article 148.1.20 de la Constitució.  
Per tal de materialitzar l?exercici d'aquestes competències, l'Administració de l?Estat va dur a terme el traspàs de funcions i serveis a la Generalitat Valenciana en matèria de protecció de menors per mitjà del Reial Decret 1081/1984, de 29 de febrer.  
Sobre la base d'aquestes transferències inicials, la Generalitat Valenciana ha anat estructurant una xarxa assistencial a fi de prestar els diferents serveis de protecció de menors, a través de la qual es poden exercitar les distintes modalitats d'intercanvi previstes en l'article sisé de la Llei de la Generalitat Valenciana 5/1989, de 6 de juliol, de Serveis Socials de la Comunitat Valenciana.  
La nova configuració de les Diputacions Provincials que tingué lloc, fonamentalment, a partir de la Llei 7/1985, de 2 d'abril, reguladora de les bases del règim local, i del Reial Decret Legislatiu 781/1986, de 18 d'abril, suposa una variació en les competències de les Diputacions Provincials, dirigides bàsicament a l'assistència i cooperació municipals com a terreny preferent d'actuació.  
Tanmateix, la Diputació Provincial de València ha continuat prestant determinats serveis en matèria de menors a través de Residències adscrites a l?Institut d?assistència i Serveis Socials de l'Area d'Integració Social i Cooperació Ciutadana.  
Atés que els serveis de protecció i defensa del menor en les seues distintes facetes, han estat encomanats a la Generalitat Valenciana, escau que els serveis prestats per la Diputació Provincial de València s'integren dins la xarxa de la Comunitat Valenciana, ja que d'aquesta manera s'incardinen dins la seua xarxa de Serveis Socials Especialitzats, la qual cosa generarà l'accés directe als distints recursos de la Generalitat Valenciana, i redundara, al capdavall, en una atenció més completa i eficaç.  
Per tot això, el 2 de març de 1989 el Ple de la Diputació Provincial de València reunit en sessió extraordinària aprovà, per unanimitat, les transferències dels serveis socials de menors a la Generalitat Valenciana amb els efectius humans i mitjans materials que hi són adscrits.  
Per aquesta raó, a proposta del Conseller de Treball i Seguretat Social i amb la deliberació prèvia del Consell de la Generalitat Valenciana en sessió celebrada el dia 18 de setembre de 1989,  
DECRETE:  
Article primer  
S'accepta la transferència de les unitats i serveis integrants del Servei d?Assistència Social a Menors de l?Excma. Diputació Provincial de València, format pels efectius humans i mitjans materials que es detallen, respectivament, en els annexos I i II, quedant adscrits a la Conselleria de Treball i Seguretat Social, i a càrrec dels seus Pressupostos, amb subrogació dels drets i obligacions actualment existents davant el Personal Laboral i les distintes Entitats prestatàries de serveis.  
Article segon  
El traspàs a què fa referència aquest Decret serà efectiu a partir de la data de la seua entrada en vigor, sense perjudici que per les distintes Conselleries es produesquen els actes administratius que calguen per a la transferència.  
DISPOSICIONS ADDICIONALS  
Primera  
S'autoritza al Conseller de Treball i Seguretat Social perquè signe el document en què es materialitze la transferència duta a terme per aquest Decret.  
Segona  
Les Conselleries d?Administració Pública i Economia i Hisenda adoptaran les mesures que calguen per fer efectives les transferències del personal i mitjans materials, respectivament, adscrits a les unitats i serveis traspassats.  
DISPOSICIO FINAL  
Aquest Decret vigirà l?endemà de la publicació al Diari Oficial de la Generalitat Valenciana.  
València, 18 de setembre de 1989.  
El President de la Generalitat,   
JOAN LERMA I BLASCO  
El Conseller de Treball i Seguretat Social,   
MIGUEL DOMENECH I PASTOR  
ANNEX I  
Relacio de personal adscrit al servei transferit  
Personal funcionari  
Nom i cognoms Lloc treball Grup  
Nª Isabel Aparicio García Educadora D  
Nª Julia Blasco Estellés Assist. Soc. B  
NªAsunción Cavero Soriano Educadora D  
Nª Josefina Tarín Mañez Assist. Soc. B  
Contractats laborals  
Nom i cognoms Lloc treball Grup  
Nª Rosa Barberá Merrahi Educadora D  
Nª Victoria Osacer Roncal Educadora D  
Nª Encarna Marín Juliá Educadora D  
Nª Soledat Cuenca Cardo Educadora D  
En Julio Abad Cabaco Educador D  
En José M. Torres Martínez Educador D  
Nª Margarita Pín Arboledas Educadora D  
En Bernardo Ortín Pérez Educador D  
En Blai Fc. Vera i Burguera Educador D  
ANNEX II  
Relació de béns immobles  
- Finca propietat de l?Excma. Diputació Provincial de València situada al Carrer Miguel Hernández núm. 3 de Mislata (València). Situació jurídica: cessió d'ús.  
- Vivenda situada al Carrer Sant Bartomeu núm. 54.8a. de Godella (València). Situació jurídica: arrendament.  
- Vivenda situada al Carrer Arquebisbe Fuero núm. 38.3a. de Godella (València). Situació jurídica: arrendament.


Còpia Permalink ELI